भगतराम चौक से छोटूराम चौक तक कुछ सालों से रेहड़ी लगाने वालों ने कब्जा जमाया हुआ था, जिसकी वजह से बावल के इस मेन बाजार में हर समय जाम की स्थिति बनी रहती थी। स्थानीय लोगों ने कई बार प्रशासन को शिकायत की, लेकिन एक बार कार्रवाई करने के बाद फिर से वही स्थिति हो गई थी। हाल में रेहड़ी चालकों के लिए भगतराम चौक से अंबेडकर पार्क तक ग्रिल के साथ रेहड़ियां लगाने के लिए जगह निर्धारित कर दी गई है। पांच दिन पहले ही रेहड़ी वालों को चेतावनी देते हुए उन्हें निर्धारित स्थान पर रेहड़ी लगाने के आदेश दिए थे, लेकिन उसके बाद भी रेहड़ी चालकों ने अतिक्रमण नहीं हटाया। टीम गठित कर नपा द्वारा पुलिस के सहयोग से अतिक्रमण हटाने का अभियान शुरू किया गया।